钦定古今图书集成/明伦汇编/氏族典/第078卷 > 吴中复
## 钦定古今图书集成/明伦汇编/氏族典/第078卷 > 吴中复

按《宋史吴中复传》：“中复字仲庶，兴国永兴人，进士及
第，知峨眉县，通判潭州。孙抃荐为监察御史，迁殿中
侍御史。弹宰相梁适，适罢，中复亦通判虔州。未至，复
还台，又弹宰相刘沆。改右司谏、同知谏院，迁御史知
杂事，户部副使，擢天章阁待制，知泽州、瀛州，移河东
都转运使，进龙图阁直学士，知江宁府，历成德军、成”
都府、永兴军、河北行青苗法。使者至，将先下州县，中
复拒不听。关内大旱，中复请加赈恤，执政恶之，遣使
往视，谓为不实，削一阶，提举玉隆观。起知荆南，坐过
用公使酒，免。卒，年六十八。